29.9.2023.
HR
Službeni list Europske unije
C 349/135
1.6.
EGSO ponovno potvrđuje svoju potporu Uredbi o infrastrukturi za alternativna goriva (AFIR).
Javna tijela moraju osigurati crpke za alternativna goriva i postaje za punjenje ondje gdje su potrebne (3).
Da bi se mogao ostvariti prijelazni cilj za 2030. bilo bi potrebno više od 50 000 javno dostupnih punjača, od kojih bi 35 000 trebali biti modeli s megavatnim punjenjem visokih performansi, a bilo bi potrebno i oko 700 stanica za punjenje vodikom.
1.7.
S obzirom na ograničenja Komisijine procjene učinka, EGSO poziva na pomno i redovito praćenje razvoja događaja u izvješću o napretku, uključujući dubinsku procjenu lanca opskrbe kako bi se izbjegli poremećaji i bolje iskazao učinak dekarbonizacije prometa na regionalnoj razini.
1.8.
U skladu sa svojim prethodnim mišljenjima (4), EGSO napominje da, unatoč svim prednostima električnih pogonskih sklopova i pogonskih sklopova na vodik, predloženu uredbu koja se temelji na pristupu „iz ispušne cijevi” treba dopuniti drugim instrumentima politike kako bi se potaknula upotreba obnovljivih, nefosilnih goriva za dio voznog parka koji koristi motore s unutarnjim izgaranjem.
Paketom „Spremni za 55 %” mora se osigurati pristup koji se temelji na životnom ciklusu i izbjeći da dekarbonizacija cestovnog prometa dovede do prebacivanja emisija na početak vrijednosnog lanca.
1.9.
EGSO naglašava potrebu za političkim okvirom kojim se potiče dekarbonizacija na pravedan način za radnike.
To uključuje osiguravanje odgovarajućih financijskih sredstava za potporu regijama koje se suočavaju s poteškoćama zbog plana dekarbonizacije, predviđanje promjena na svim razinama (proizvodnim pogonima, poduzećima, regijama i sektorima) uz pomoć planova izrađenih u suradnji sa socijalnim partnerima i goleme napore javnih tijela i poduzeća da prekvalificiraju i usavršavaju radnike.
1.10.
EGSO poziva na smanjenje emisija CO2 koje bi bilo u skladu s kapacitetom industrijskog sektora za preobrazbu, a prijevoznicima bi odgovaralo u smislu troškova i operativne učinkovitosti.
Predloženi ciljevi moraju biti usklađeni s vremenom potrebnim za prenamjenu postojećih proizvodnih postrojenja i izgradnju novih, uvođenje infrastrukture za punjenje, osiguravanje opskrbe ključnim komponentama i sirovinama, stvaranje vodećih tržišta i osposobljavanje radne snage.
1.11.
EGSO naglašava potrebu za dekarbonizacijom (voznog parka) koja je u skladu s provedbom industrijskog plana EU-a u okviru zelenog plana i važnim projektima od zajedničkog europskog interesa i koja će doprinijeti razvoju ključnih lanaca opskrbe za taj sektor u Europi, kao što su čisti vodik, baterije i mikroelektronika.
1.12.
EGSO također naglašava da treba izgraditi kapacitete i pružiti potporu prijevoznicima i operaterima, posebno MSP-ovima, u ispunjavanju obveza izvješćivanja iz Uredbe.
2.
Opći kontekst 2.1.
Čelnici i čelnice država i vlada EU-a u listopadu 2014.
(5) postavili su obvezujući cilj da se do 2030.
smanje emisije stakleničkih plinova nastale u cijelom gospodarstvu EU-a za barem 40 % u usporedbi s razinama iz 1990.
Taj cilj temeljio se na globalnim projekcijama koje su u skladu sa srednjoročnim rasporedom Pariškog sporazuma o klimatskim promjenama (COP 21) (6).
(3)
(4)
(5) (6)
Mišljenje Europskog gospodarskog i socijalnog odbora o Prijedlogu uredbe Europskog parlamenta i Vijeća o uvođenju infrastrukture za alternativna goriva i stavljanju izvan snage Direktive 2014/94/EU Europskog parlamenta i Vijeća (COM(2021) 559 final – 2021/0223 (COD)) i o Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija – Strateški plan uvođenja skupa dodatnih mjera za potporu brzom uvođenju infrastrukture za alternativna goriva (COM(2021) 560 final) (SL C 152, 6.4.2022., str. 138.).
Mišljenje Europskog gospodarskog i socijalnog odbora o Prijedlogu Uredbe Europskog parlamenta i Vijeća o utvrđivanju standardnih vrijednosti emisija za nove osobne automobile i za nova laka gospodarska vozila kao dio integriranog pristupa Unije s ciljem smanjivanja emisija CO2 iz lakih vozila te o izmjeni Uredbe (EZ) br.
715/2007 (COM(2017) 676 final – 2017/0293 (COD)) (SL C 227, 28.6.2018., str. 52.) i Mišljenje Europskog gospodarskog i socijalnog odbora o Prijedlogu uredbe Europskog parlamenta i Vijeća o izmjeni Uredbe (EU) 2019/631 u pogledu postrožavanja standardnih vrijednosti emisija CO2 za nova osobna vozila i nova laka gospodarska vozila u skladu s povećanjem klimatskih ambicija Unije (COM(2021) 556 final – 2021/0197(COD)) (SL C 194, 12.5.2022., str. 81.).
Zaključci Europskog vijeća od 24. listopada 2014. https://unfccc.int/process-and-meetings/the-paris-agreement.